
LIETUVOS RESPUBLIKOS ŽEMĖS ŪKIO MINISTRAS

ĮSAKYMAS
DĖL ŽEMĖS ŪKIO MINISTRO 2017 M. LAPKRIČIO 9 D. ĮSAKYMO NR. 3D-718 
„DĖL PROJEKTŲ, ĮGYVENDINAMŲ PAGAL LIETUVOS KAIMO PLĖTROS 2014–2020 METŲ PROGRAMOS PRIEMONES, RODIKLIO „NAUJOS DARBO VIETOS SUKŪRIMAS IR IŠLAIKYMAS“ PASIEKIMO VERTINIMO METODIKOS PATVIRTINIMO“ PAKEITIMO

2018 m. gruodžio 12 d. Nr. 3D-900
Vilnius


Pakeičiu Projektų, įgyvendinamų pagal Lietuvos kaimo plėtros 2014–2020 metų programos priemones, rodiklio „Naujos darbo vietos sukūrimas ir išlaikymas“ pasiekimo vertinimo metodiką, patvirtintą Lietuvos Respublikos žemės ūkio ministro 2017 m. lapkričio 9 d. įsakymu Nr. 3D-718 „Dėl Projektų, įgyvendinamų pagal Lietuvos kaimo plėtros 2014–2020 metų programos priemones, rodiklio „Naujos darbo vietos sukūrimas ir išlaikymas“ pasiekimo vertinimo metodikos patvirtinimo“:
.	Pakeičiu 7.2 papunktį ir jį išdėstau taip:
„. nauja darbo vieta turi būti išreikšta naujų sąlyginių darbo vietų (naujų etatų) ekvivalentu, pagrįstu 8 valandų darbo diena, 40 valandų darbo savaite, dirbant ištisus metus, išskyrus, kai Darbo kodekse nustatyta kitaip (taikoma dirbantiems pagal darbo sutartis arba civilines (paslaugų) sutartis). Jei veikiama pagal verslo liudijimą arba individualios veiklos pažymą, verslo liudijimas arba individualios veiklos pažyma projekte numatytai veiklai turi galioti ištisus metus, išskyrus sezoninių darbų, patvirtintų Lietuvos Respublikos Vyriausybės 2017 m. birželio 21 d. nutarimu Nr. 496 „Dėl Lietuvos Respublikos darbo kodekso įgyvendinimo“, atvejus;“.
.	Pakeičiu 7.3 papunktį ir jį išdėstau taip:
„. viena darbo vieta laikoma tuo atveju, jei asmens darbo užmokesčio, mažosios bendrijos vadovo atlygis pagal civilinę (paslaugų) sutartį arba savarankiška veikla užsiimančio asmens grynųjų pajamų dydis per metus yra ne mažesnis negu 12 (dvylika) minimalių mėnesinių algų (toliau – MMA), nustatytų Lietuvos Respublikos Vyriausybės nutarimu. Šis reikalavimas taikomas nuo darbo vietos sukūrimo pradžios ir skaičiuojamas proporcingai išdirbtam laikui. Jeigu projekte numatyta sukurti iki 1 etato, asmens darbo užmokesčio, mažosios bendrijos vadovo atlygis pagal civilinę (paslaugų) sutartį arba savarankiška veikla užsiimančio asmens grynųjų pajamų dydis per metus nustatomas proporcingai kuriamai darbo vietos daliai. Šiame papunktyje nustatytas reikalavimas netaikomas paramos gavėjams pagal Programos priemonės „Ūkio ir verslo plėtra“ veiklos sritį „Parama ekonominės veiklos pradžiai kaimo vietovėse“, užsiimantiems savarankiška veikla, verslo plano įgyvendinimu laikotarpiu, taip pat vietos projektų vykdytojams (savarankiška veikla užsiimantiems naujiems ūkio subjektams), įgyvendinantiems vietos projektus pagal VPS, finansuojamas pagal Programos priemonę „Leader“;“.
.	Pakeičiu 7.4 papunktį ir jį išdėstau taip:
„. nauja darbo vieta turi būti sukurta po paraiškos pateikimo iki projekto / verslo plano įgyvendinimo pabaigos, t. y. ne vėliau kaip paskutinio mokėjimo prašymo pateikimo dieną turi būti pateikti naujos darbo vietos sukūrimo fakto įrodymai;“.
.	Pakeičiu 8.2 papunktį ir jį išdėstau taip:
„. jeigu veikiama pagal verslo liudijimą arba individualios veiklos pažymą, paramos gavėjas projekto kontrolės laikotarpiu privalo turėti galiojantį verslo liudijimą arba individualios veiklos pažymą projekte numatytai veiklai, kuriai skirta parama, išskyrus sezoninių darbų, patvirtintų Lietuvos Respublikos Vyriausybės 2017 m. birželio 21 d. nutarimu Nr. 496 „Dėl Lietuvos Respublikos darbo kodekso įgyvendinimo“, atvejus.“
.	Papildau 8.4 papunkčiu:
„. viena darbo vieta laikoma tuo atveju, jei asmens darbo užmokesčio, mažosios bendrijos vadovo atlygis pagal civilinę (paslaugų) sutartį arba savarankiška veikla užsiimančio asmens grynųjų pajamų dydis per metus yra ne mažesnis negu 12 (dvylika) MMA (skaičiuojamas proporcingai išdirbtam laikui). Jeigu projekte numatyta sukurti iki 1 etato, asmens darbo užmokesčio, mažosios bendrijos vadovo atlygis pagal civilinę (paslaugų) sutartį arba savarankiška veikla užsiimančio asmens grynųjų pajamų dydis per metus nustatomas proporcingai kuriamai darbo vietos daliai;“.



Žemės ūkio ministras								    Giedrius Surplys

